Document ID: /roh_data/filtered/fineweb-2-filterrobots_roh.jsonl.gz/49861

- Medis vulan metter la destinaziun turistica Verbier sut quarantina. La Confederaziun duai decider.
- Perquai ch'i na vegn betg sa tegnì vid las mesiras hai dà sur la fin d'emna 17 denunzias cunter butias, manaschis publics e persunas privatas.
- Usche blers letgs sco pussaivel duain esser pront per il cas serius, er en ospitals privats.
Medis averteschan: «Verbier è in gnieu d'infecziun»
Ils medis da Verbier vulan metter sut quarantina il lieu e l'entira Val de Bagnes pervi dal coronavirus. Tenor els è la regiun in dals pli gronds centers d'infecziun en Svizra. I saja in bler memia grond «Ir e vegnir» surtut da lavurants. Uschia na possia la situaziun da sanadad betg vegnir stabilisada ha ditg la media Sabine Popescu a la gasetta vallesana «Le Nouvelliste».
Tenor las autoritads da la vischnanca Bagnes na circuleschan dapi la sonda nagins bus locals pli. Vitiers han ins supplitgà ils possessurs da segundas abitaziuns da betg dar a fit lur chasas ed abitaziuns. Il chantun Vallais ha dumandà l'Uffizi federal da sanadad da giuditgar la situaziun.
Uschia rapporta il schurnal regiunal da Berna - Friburg - Vallais da la situaziun: